Իվան Դորն

Իվան Ալեքսանդրովիչ Դորն ( (Єрьо́мін), ), ուկրաինական երգիչ, դի-ջեյ, հաղորդավար, «Пара Нормальных» խմբի նախկին անդամ։

Կենսագրություն 
Իվան Դորնը ծնվել է 1988 թվականի հոկտեմբերի 17-ին Չելյաբինսկում։ 1990 թվականին հոր՝ Չեռնոբիլի ատոմակայանում աշխատանքի պատճառով տեղափոխվել են Սլավուտիչ։ Մինչև երկրորդ դասարանը կրել է հոր ազգանունը՝ Երյոմին։ Ավելի ուշ մոր՝ Լիդիա Դորնի առաջարկությամբ փոխել է ազգանունը, որովհետև նա չի ցանկացել որ իր որդուն և նրա հորը, թեկուզ ձևական, ինչ որ բան կապի։ Երգել սկսել է դեռևս դպրոցում։ Առաջին անգամ բեմ է դուրս եկել 6 տարեկան հասակում՝ «Սլավուտիչի ոսկե աշուն» փառատոնի ժամանակ։ Իվանը ունի Սոֆյա անունով քույր։

Իվանը ակտիվորեն զբաղվել է սպորտով, ստացել է շատ սպորտային կոչումներ, այդ թվում «Սպորտի վարպետ» (առագաստային սպորտ), «Պարահանդեսային պարերում սպորտի վարպետի թեկնածու», երկրորդ տեղ լողից, երրորդ տեղ թեթև աթլետիկայից։ Ինչպես նաև Իվանը զբաղվել է դաշտի թենիսով, շախմատով ու ֆուտբոլով։

Իվան Դորնը երաժշտական կրթություն է ստացել դաշնամուրի դասարանում, դարձել է մեծաքանակ երաժշտական մրցումների հաղթող, որոնց թվում են մոսկովյան «Վառիր քո աստղը» («Зажги свою звезду»)՝ առաջին տեղ, «Ղրիմի մարգարիտ» («Жемчужина Крыма»)՝ հանդիսատեսի համակրանք, «Սևծովյան խաղեր», 2001 թվական՝ առաջին տեղ, 2005 թվական երկրորդ տեղ, «Յուրմալա 2008»։

«Пара Нормальных» խմբի կազմում 
2007 թվականին Jamiroquai-ի համերգի ժամանակ Իվան Դորնը ծանոթանում է իր ապագա գործընկեր Անյա Դոբրիդնևնայի հետ, որի հետ էլ հետագայում ձևավորում է «Пара Нормальных» դուետը։ Դուետը շատ արագ հայտնիություն է ձեռք բերում, ստեղծելով երիտասարդ, էներգիայով լի երիտասարդների կերպար, որոնք վստահությամբ են նայում ապագային։ 2008 թվականի հոկտեմբերի 4-ին խումբը թողարկում է դեբյուտային «Ես կմտածեմ happy end» ալբոմը, որը մեկ ամսվա ընթացքում չհեռացավ «Gala Radio»-ի եթերում հեռարձակվող «Шереметьево-Борисполь» թոփ տասնյակի առաջին հորիզոնականներից։ 2010 թվականի ամռանը Իվան Դորնը լքում է խումբը, իսկ նրա տեղը գրավում է Արտյոմ Մեխը։

Սոլո կարիերա 
2010 թվականին Իվան Դորնը սկսում է սոլո կարիերան, թողարկելով սեփական երգերը, որոնց կազմում են «Стыцамэн», «Бигуди», «Северное сияние», «Тем более» և այլն։ Apollo Monkeys-ի հետ միասին նա թողարկել է «Կապույտով, դեղինով, կարմիրով»(«Синими, жёлтыми, красными») երգը։

Ինչպես նաև սոլո կարիերայի սկզբից Իվանը թողարկել է «Стыцамэн», «Так сильно», «Северное сияние», «Синими, жёлтыми, красными», «Идолом» և «Танец пингвина» երգերի հիման վրա նկարահանված տեսահոլովակներ։

2012 թվականի մայիսի 25-ին Կիևում ու մայիսի 26-ին Մոսկվայում տեղի ունեցավ Co'N'Dorn ալբոմի պաշտոնական շնորհանդեսը։ МузТВ-2012 մրցանակաբաշխության ժամանակ նոմինացվել է «Прорыв года» կատեգորիայում։ Ինչպես նաև նոմինացվել է «Степной волк 2012»-ի երեք կատեգորիաներում՝ «Դեբյուտ», «Վիդեո» («Стыцамэн»), «Դիզայն» (պաշտոնական կայք)։ 2012 թվականի հունիսին Billboard Russia-ն Իվան դորնի լուսանկարը տեղադրել է ամսագրի շապիկին, որպես երիտասարդ երաժիշտների գլխավոր հերոս։

2012 թվականի աշնանը Իվան Դորնը Իրինա Շեյկի հետ ձայնագրել է Ю հեռուստաալիքում հեռարձակվող «Топ-модель по-русски»-ի սաունդթրեք, որպես հիմք ընդունելով իր հին «Бигуди» երգի կրկներգը։

Արձագանքներ 
2012 թվականի գարնանը Դորնը ռուսական մամուլի կողմից ստացավ մի քանի դրական արձագանքներ։ Մարտին Բուլատ Լատիպով «Афиша»-ում գրում է, ինչպես․ «տեղական էստրադայի նոր, ծագող աստղ»։ Օլեգ Սոբոլևը («Коммерсантъ») մայիսին Դորնին անվանել է «աշխարհում լավագույնը ռուսալեզու զանգվածային փոփ երաժշտության մեջ», որը «կատարում է ամենաադեկվատ համաշխարհային, ամենահիշվող ու ներգործուն երգերը, ռուսերեն լեզվով»։ Ունկնդիրների կարծիքով, Դորնը օգտակար ձևով առանձնացվում է «հավերժ ու անվերջանալի տեղական փոփ բեմերի» ֆոնի վրա, կենդանի ելույթներով, որոնք ուղեկցվում են բարձրակարգ երաժիշտներով։ 2013 թվականի ապրիլին «Стыцамэн» երգը հայտնվեց TimeOut ամսագրի էջում ներկայացված «հարյուր երգեր, որոնք փոխեցին մեր կյանքը» ցանկի մեջ։

Հասարակական աշխատանք 
Հենց Դորնի խոսքերով, Ուկրաինայի արևմուտքում ընթացող ռազմական գործողությունների ժամանակ գումար է տրամադրել կամավորներին, իր խոսքերով, խաղաղ բնակչության դեղորայքի համար։ Իր ընկեր Սերգեյ Պրիտուլայի խոսքերով, որը նա արել էր իր ֆեյսբուքյան էջում, իրականում Դորնի նվիրաբերությունները, որոնք նա արել էր բացառապես միայն Ռուսաստանում ստացած հոնորարներից, անցել են ուկրաինական զինվորականների համար համազգեստների ու տեխնիկայի գնման համար։ Առաջացած սկանդալից հետո Պրիտուլան ջնջել է սեփական հայտարարությունը։

Անձնական կյանքը 
2013 թվականին ամուսնացել է համադասարանցի Անաստասիա Նովիկովայի հետ։ Նրանք ունեն դուստր (2014 թվականի հունիս)։

Սկավառակագրություն

Ստուդիական ալբոմներ

Երգեր

Պրոմո սինգլեր

Տեսահոլովակագրություն

Ֆիլմագրություն 
 2008 «Ինչպես գտնել իդեալին»(«Как найти идеал»)
 2010 «Կիևին սիրահարված»(«Влюблённые в Киев»)
 «Երրորդ մոլորակի գաղտնիքը»(«Тайна третьей планеты») (ուկրաինական)
 «Ալիսայի ծննդյան տոնը»(«День рождения Алисы») (ուկրաինական )
 2013 «12 ամիսներ»(«12 месяцев»)
 2014 «Ուրախ երեխաներ- Կոստյա Պոտեխին»(«Весёлые ребята - Костя Потехин»)

Փաստեր 
 Մասնակցել ռուսական Աստղերի ֆաբրիկային, և հայտնվել է լավագույն 20-յակի մեջ։
 Վասիլիսա Ֆրոլովայի հետ միասին հաղթել է ուկրաինական «Зірка+Зірка» հեռուստաշոուն։ 
 2012 թվականի օգոստոսին Դորնաբանդան սկսեց Co'n'dorn TV-ի հեռարձակումը։.
 Coca-Cola ընկերության համար ձայնագրել է «Տոներն են մոտենում»(««Праздник к нам приходит»») երգը.
 2014 թվականին դարձել է ուկրաինական Х-Фактор-ի հինգերորդ եթերաշրջանի ժյուրիի անդամ, փոխարինելով ռեփեր Սերյոգային.

Մրցանակներ և նոմինացիաներ

Աղբյուրներ 
 Իվան Դորնի Ինստագրամը
 Պաշտոնական կայքը

Ծանոթագրություններ 

21-րդ դարի երգիչներ
Ուկրաինացի երգիչներ
Ուկրաինացի երաժիշտներ
Ուկրաինացի հաղորդավարներ